Papua-Niegguinea

Papua-Niegguinea is de drüddgröttste Inselstaat vun de Welt nah Indonesien un Madagaskar. He liggt in'n Pazifik un warrt to den Kontinent Australien hento rekent. De Staat liggt up den ööstlichen Deel vun de Insel Neeguinea (de westliche Deel höört to Indonesien mit to) un up allerhand Inseln un Inselgruppen dorvör. In Papua Neeguinea leevt 5.545.268 Inwahners (Juli 2005) up 462.840 km². Dat sünd 11,9 Inwahners/km². Unafhängig wurrn is de Staat an'n 16. September 1975. Vun dor af an höört he to den Commonwealth of Nations to. De Staatsform is de Parlamentaarsche Monarkie. Hööft vun den Staat is de engelsche König Charles III. Baas vun de Regeerung is Sir James Marape. Amtsspraken sünd Engelsch, Tok Pisin un Hiri Moto. Alltohopen weert in dat Land mehr as 700 Spraken snackt.

Kategorie:Land